Document ID: 31984R2540

*****
ΚΑΝΟΝΙΣΜΟΣ (ΕΟΚ) αριθ. 2540/84 ΤΗΣ ΕΠΙΤΡΟΠΗΣ
της 5ης Σεπτεμβρίου 1984
για την τροποποίηση των κανονισμών (ΕΟΚ) αριθ. 368/77 και (ΕΟΚ) αριθ. 443/77 όσον αφορά την πώληση αποκορυφωμένου γάλακτος σε σκόνη, δημόσιας αποθεματοποίησης που προορίζεται για τη διατροφή ζώων εκτός των νεαρών μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1) όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 7 παράγραφος 5,
τον κανονισμό (ΕΟΚ) αριθ. 1223/83 του Συμβουλίου της 20ής Μαΐου 1983 περί των συναλλαγματικών ισοτιμιών που εφαρμόζονται στον γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 855/84 (4), και ιδίως το άρθρο 4 παράγραφος 3,
Εκτιμώντας:
ότι κατ' εφαρμογή του κανονισμού (ΕΟΚ) αριθ. 368/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1906/84 (6) και του κανονισμού (ΕΟΚ) αριθ. 443/77 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 1069/84 (8), οι οργανισμοί παρέμβασης πωλούν αποκορυφωμένο γάλα σε σκόνη που εισήλθε σε δημόσια αποθεματοποίηση πριν από την 1η Μαΐου 1983·
ότι, λαμβανομένων υπόψη των περιορισμένων ποσοτήτων του προϊόντος που είναι ακόμη διαθέσιμες και οι οποίες πληρούν αυτό τον όρο ηλικίας, πρέπει να επεκταθούν οι προαναφερόμενες πωλήσεις του αποκορυφωμένου γάλακτος σε σκόνη, που εισήλθε σε αποθεματοποίηση πριν από την 1η Ιουνίου 1983, ώστε να εξασφαλιστεί η κανονική συνέχιση της εφαρμογής του μέτρου αυτού ·
ότι ο κανονισμός (ΕΟΚ) αριθ. 368/77 δεν προβλέπει διατάξεις για τη μετατροπή της τιμής σε εθνικό νόμισμα· ότι σε περίπτωση διαγωνισμού, σύμφωνα με την κτηθείσα πείρα, πρέπει να προσδιοριστεί ότι η αντιπροσωπευτική τιμή, σε σχέση με την ελάχιστη τιμή ή την προσφερόμενη τιμή και με την τιμή που πρέπει να καταβάλει ο υπερθεματιστής, είναι εκείνη που ισχύει την ημέρα της λήξης της προθεσμίας υποβολής των προσφορών ειδικά σ' αυτό τον συγκεκριμένο διαγωνισμό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 368/77 και στο άρθρο 1 του κανονισμού (ΕΟΚ) αριθ. 443/77, η ημερομηνία «1η Μαΐου 1983» αντικαθίσταται από την ημερομηνία «1η Ιουνίου 1983».
Άρθρο 2
Στον κανονισμό (ΕΟΚ) αριθ. 368/77 προστίθεται το ακόλουθο άρθρο 19α:
«Άρθρο 19α
Η τιμή μετατροπής που εφαρμόζεται στα ποσά της προσφερόμενης τιμής που αναφέρεται στο άρθρο 9 παράγραφος 2 στοιχείο γ), της ελάχιστης τιμής που αναφέρεται στο άρθρο 11 παράγραφος 1 και της τιμής που καταβάλλεται, η οποία αναφέρεται στο άρθρο 13 παράγραφος 2, είναι η αντιπροσωπευτική τιμή που ισχύει την ημέρα λήξης της προθεσμίας υποβολής των προσφορών ειδικά στον συγκεκριμένο διαγωνισμό.»
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Σεπτεμβρίου 1984.

Labels: 2
3
17
6